Asukoha valikul peavad raamatukogutöötaja ja arhitekt arvesse võtma kõik, mis on teada, et see vastaks raamatukogu eesmärkidele ja ootustele. Raamatukogu asukoha valik sõltub sedavõrd paljudest aspektidest, et ei ole võimalik välja pakkuda kõikides olukordades sobivat reeglit. Tänapäevases üha keerulisemaks muutuvas ühiskonnas on raske teha mingeid üldistusi raamatukogu asukoha suhtes. Seetõttu võib öelda, et raamatukogu loomine, mille alla ka asukoha valik kuulub, on kunst. Kui raamatukogule panna liialt palju nõudeid, on tõenäoline, et mitte ükski nendest ei realiseeru. Raamatukogu kui tervik on nii hea kui hea on ta nõrgim lüli. Asukoha õige valik üksi ei loo ideaalset raamatukogu, küll aga saab see taolise asutuse rajamisele kaasa aidata.